शेयर बाजारों में गिरावट का रुख  
प्रमुख सूचकांक सेंसेक्स हालांकि 1.81 अंकों की मामूली बढ़त के साथ 17806.21 पर जबकि निफ्टी 19.65 अंकों की गिरावट के साथ 5341.05 पर खुला।
देश के शेयर बाजारों में सप्ताह के पहले कारोबारी दिवस सोमवार को शुरुआती कारोबार में गिरावट का रुख देखा गया। प्रमुख सूचकांक सेंसेक्स हालांकि 1.81 अंकों की मामूली बढ़त के साथ 17806.21 पर जबकि निफ्टी 19.65 अंकों की गिरावट के साथ 5341.05 पर खुला।  सुबह करीब 9.30 बजे बम्बई स्टॉक एक्सचेंज (बीएसई) का संवेदी सूचकांक सेंसेक्स 49.86 अंकों की गिरावट के साथ 17754.94 पर जबकि नेशनल स्टॉक एक्सचेंज (एनएसई) का निफ्टी 20.15 अंकों की गिरावट के साथ 5340.15 पर कारोबार कर रहा था। बीएसई के मिडकैप और स्मॉलकैप सूचकांकों में हालांकि मामूली बढ़त का रुख था।